**JEGYZŐKÖNYV**

**Hidas Község Önkormányzat**

 **Képviselő-testületének**

**2023. október 30.napján**

megtartott soros,nyilvános üléséről.

Hozott határozatok:

56/2023.(X.30.)

57/2023.(X.30.)

58/2023.(X.30.)

59/2023.(X.30.)

60/2023.(X.30.)

61/2023.(X.30.)

Hozott rendeletek:

**10/2023. (XI. 6.)** önkormányzati rendelete az önkormányzat 2023.évi költségvetéséről szóló 1/2023. (II.9.) önkormányzati rendelet módosításáról

**11/2023. (XI.6.)** számú rendelete a gyermekvédelem helyi rendszeréről szóló 6/2018.(VII.6.) önkormányzati rendelet módosításáról

**12/2023. (XI.6.)** önkormányzati rendelete a szociális tűzifa támogatás elosztásáról szóló 15/2020. (X.26.) önkormányzati rendelet módosításáról.

**JEGYZŐKÖNYV**

A jegyzőkönyv készült **2023. október 30. napján 14.00 órai kezdettel**

**Hidas** Község Önkormányzat Képviselő-testületének **soros,nyilvános** ülésén.

Az ülés helye**:**Hidas, Kossuth Lajos utca 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. BorsosnéSchwáb Rita alpolgármester
3. Fábián Izabella képviselő
4. Fényes Endre képviselő
5. Steiner-Orosházi Szandra képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

Az ülésről igazoltan hiányzott: Dr. Balázs Dalma Brigitta és Kérő Imre képviselők.

**Berg Csaba polgármester**köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 5 fő jelen van.Dr. Balázs Dalma Brigitta és Kérő Imre képviselőkjelezték, hogy az ülésen igazoltan nem tudnak részt venni. Ismertette a napirendi pontokat, melyet a képviselők elfogadtak.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**56/2023. (X.30.) számú határozata**

Az elfogadott napirendi pontok:

1. Beszámoló az előző ülés óta eltelt időszak eseményeiről, és a lejárt határidejű

határozatok végrehajtásáról.

Ea.: Berg Csaba polgármester, Dr. Tóth Attila jegyző

1. Az általános iskolai körzethatárok elfogadása

Ea.: Dr. Tóth Attila jegyző

1. A Hidasi Szivárvány Óvoda és Bölcsőde előterjesztése az intézmény tálalókonyhájában foglalkoztatott munka idejének emeléséről.

Ea.:Steiner-Orosházi Szandra intézményvezető

1. Az önkormányzat 2023. évi költségvetéséről szóló 1/2023. (II.9.) önkormányzati

rendelet első féléves végrehajtásáról szóló beszámoló, és az önkormányzati rendelet módosítása.

Ea.: Berg Csaba polgármester, Dr. Tóth Attila jegyző

1. A gyermekvédelem helyi rendszeréről szóló önkormányzati rendelet módosítása az iskolai étkezési térítési díjainak önkormányzati támogatásával.

Ea.: Berg Csaba polgármester, Dr. Tóth Attila jegyző

1. A szociális tűzifa támogatás elosztásáról szóló 15/2020. (X.26.) önkormányzati rendelet módosítása. E.a.: Berg Csaba polgármester, Dr. Tóth Attila jegyző.
2. A Polgármesteri Hivatal ügyrendjének módosítása a hivatali létszámkeret emelésével.

Ea. Dr. Tóth Attila jegyző

1. Nemzetiségi önkormányzatokkal kötött együttműködési megállapodások felülvizsgálata. Ea.: Dr. Tóth Attila jegyző
2. A képviselő-testület tagjainak a lakosság részére történő beszámolója a 2023. évben végzett tevékenységükről.

Ea.: Önkormányzati képviselők

1. **Beszámoló az előző ülés óta eltelt időszak eseményeiről, és a lejárt határidejű**

**határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Berg Csaba** polgármester ismertette a képviselőkkel, hogy már augusztus, szeptember körül elkezdte szervezni az idei évi adventi vásárt, mely az idén december 09.-én kerül megrendezésre. A vásár ingyen van, sok mindennel szeretne az idén kedveskedni a lakóknak, folyamatban van még pár árussal a tárgyalás, a következő ülésen tudja a részleteket ismertetni majd.

Ismertette a két ülés közötti időszakban végzett feladatait. Kiemelte, hogy szeptember 1-én megkezdődött az iskola, majd bányásznap került megrendezésre, köszöni a szervezőknek. A református templomban is volt évnyitó, sajnos kórházi kezelése miatt azon nem tudott részt venni. Megrendezésre került a roma nap, köszöni a szervezőknek. Több esetben tárgyalt pályázatokkal kapcsolatban, így a bölcsőde bővítés és a csapadékvíz elvezetés ügyében, ahol helyszíni bejárás is történt. Lódarázs irtás megrendeléséről, temetőben elszáradt fa kivágásáról gondoskodott. Idősek napi színvonalas műsorra volt hivatalos. Hulladékgazdálkodásrendjének megsértése alapos gyanúja miatt idézést kapott a rendőrségtől, miszerint gyanúsítottként hallgatták ki, később kiderült, hogy adott ügyben a jegyzőt és a műszaki előadót is meghallgatják. A törmelék és az ágak lerakása miatt is feljelentés történt, a település lakóitól összegyűjtött, önkormányzati, használaton kívüli területre történt az elhelyezés. Október végén szüreti felvonulás volt, köszöni a megrendezését. Kiemelte, hogy a hivatali dolgozók részére adatvédelemmel kapcsolatos előadás került megrendezésre, könyvtári program keretében óvodások tettek látogatást. Steiner-Orosházi Szandra képviselő és volt pénzügyi bizottsági elnök, lemondott az elnöki tisztségéről, így helyére Kérő Imre képviselőt választották meg elnöknek. Pécsváradon közbiztonsági fórumon vett részt. A civil szervezetek nevében levél érkezett a testülethez, melyet felolvasott. A levél tartalma a karácsonyi vásár megrendezésére és időpontjára vonatkozott, melyet a civil szervezetek közösen december 17.-én szeretnének megrendezni. A karácsonyi vásárt minden évben ő szervezte és ahogyan már említette a december 9.-én megrendezésre kerülő vásárra az előkészületek nagyban folynak, ezen nem szeretne és nem is lehet változtatni. Értesíteni fogja a szervezeteket, hogy jelezzenek vissza, ki szeretne ezen a vásáron részt venni, ha valaki ezen kívül szeretne vásárt szervezni, megteheti a terület adott. A mikulás hetében szeretné a vásárt, viszonylag korán, hogy még ne vegyék meg az ajándékokat az emberek és az adventi vásár keretében lenne a gyerekek ingyen mikulás csomagja is kiosztva.

**Steiner-Orosházi Szandra** képviselő és vezető óvónő kérdése, hogy előfordulhat olyan, hogy két adventi vásár kerül megrendezésre? Decemberben nehéz két hétvégét elvenni a szülőktől, gyerekektől, két időpontot nem tudnak vállalni, hogy mindegyik vásáron megjelenjenek árulni stb. ez az időszak már a családé szerinte az ünnepi ráhangolódásról szól.

**Berg Csaba** polgármester válaszában elmondta, hogy egyelőre nem tudja, hogy egy vagy két vásár lesz, de 9.-én a vásár megtartásra kerül, mert ő már több dolgot lekötött.

**BorsosnéSchwáb Rita** alpolgármester és iskolaigazgató csatlakozott Steiner- Orosházi Szandra képviselőhöz, hogy két hetet nem venne el a családoktól, nem akar a két vásár között sem választani, mert ez egy nagyon kellemetlen dolog lenne.

**Fényes Endre** képviselő kérdése, hogy a vásárt egy személyben a polgármester szervezi, vagy az önkormányzat? Nem egyeztet az egyesületekkel, senkivel, ő kijelöl egy időpontot? Nem támogatja, hogy Berg Csaba szervezzen adventi vásárt.

**Berg Csaba** polgármester válaszában elmondta, hogy igen, már 10 éve ez így működik, őt sem kérdezte meg soha senki erről, segítséget sem ajánlottak fel a szervezésben, így igen egy személyben eldöntötte, mint Berg Csaba, ahogy korábban is, úgy érzi, inkább meg kellene köszönni neki, hogy már ennyi évben keresztül megrendezte. Az egyesületek pedig a megbeszélésükre meghívhatták volna a polgármestert –nem levelezni kellett volna- és akkor nem kellene erről most vitatkozni.

**Steiner-Orosházi Szandra** képviselő szerint közös kellene, legyen az érdek, az intézmények most rossz helyzetbe kerültek.

**Berg Csaba** polgármester elmondta, hogy a továbbiakban várja a civil szervezetek válaszát. Az elvégzett munkáit tovább folytatva elmondta, hogy tájékoztatást kapott a járási hivataltól, miszerint a kormányablak busz 2024.03.16-ig szünetelni fog, takarékosság miatt. Kérte a jegyzőt, hogy a hideg időben a hivatalt illetően is tegye meg a szükséges intézkedést. Egyházi rendezvény keretében Dr. Hoppál Péter képviselő úr volt jelent, jó volt látni a sok gyermeket imádkozni. A temetői munkák lezajlottak, a kerítés kijavításra került, koszorút helyeztek el minden hidasi elhunyt lakos emlékére. A mai napon délután a Magyar Államkincstárban a megvalósulás alatt lévő projektek ellenőrzése lesz, ahova az ülésről el kell majd mennie. Az idősek karácsonyi ajándékozására a következő ülésen fognak visszatérni.

**Dr. Tóth Attila** jegyző ismertette a képviselőkkel a lejárt határidejű határozatokat, melyek végrehajtása maradéktalanul megtörtént.

A képviselő-testület 3 igen szavazattal, 1 ellenszavazattal és 1 tartózkodással - az alábbi határozatot hozta:

**Hidas Község Önkormányzat Képviselő-testületének**

**57/2023. (X.30.) számú határozata**

Hidas Község Önkormányzat Képviselő-testülete elfogadta az előző ülés óta eltelt időszak eseményeiről, és a lejárt határidejű határozatok végrehajtásáról szóló beszámolót.

Határidő: azonnal

Felelős: képviselő-testület

1. **Az általános iskolai körzethatárok elfogadása**

**Ea.: Dr. Tóth Attila jegyző**

**Dr. Tóth Attila** jegyző ismertette, hogy a képviselő-testület feladatai közé tartozik minden évben a felvételi körzetek megállapítása, ill. a hátrányos és halmozottan hátrányos gyermekek létszámának lejelentése. A felvételi körzethatárokban az előző évekhez képest változás nincs, a községben hátrányos helyzetű gyermek 14 fő, halmozottan hátrányos helyzetű gyermek pedig 9 fő van nyilvántartásban, melynek lejelentése a KIR rendszerben már meg is történt.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**58/2023. (X.30.) számú határozata**

Hidas Község Önkormányzat Képviselő- testülete az általános iskolai felvételi körzetek megállapításához a Pécsi Tankerületi Központ megkeresése és a 20/2012. (VII.31.) EMMI rendelet 24. § (1) bekezdésében foglaltak alapján a körzetek kialakításával kapcsolatban az alábbi véleményt adja.

Az általános iskolai felvételi körzetek 2024/25. tanévre vonatkozó a korábbiaktól eltérő megállapítását nem tartja indokoltnak.

A jegyző nyilvántartásában szereplő a településen lakó illetve tartózkodási hellyel rendelkező a Hidasi Benedek Elek Német Nemzetiségi általános Iskolába járó hátrányos helyzetű gyermekek száma:

HH- 14 fő

HHH- 9 fő

Megbízzák a jegyzőt, hogy a határozat kivonatának megküldésével a képviselő-testület döntéséről a Pécsi Tankerületi Központot tájékoztassa.

Határidő: azonnal

Felelős: jegyző

1. **A Hidasi Szivárvány Óvoda és Bölcsőde előterjesztése az intézmény tálalókonyhájában foglalkoztatott munka idejének emeléséről.**

**Ea.:Steiner-Orosházi Szandra intézményvezető**

**Steiner-Orosházi Szandra** képviselő és vezető óvónő elmondta, hogy a konyhai kisegítő jelenleg 6 órában dolgozik, ez nem fedi le az intézményben zajló étkezések időtartamát, a dolgozó munkabére a mindenkori minimálbér összege.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**59/2023. (X.30.) számú határozata**

Hidas Község Önkormányzat Képviselő- testülete – mint a Hidasi Szivárvány Óvoda és Bölcsőde fenntartója- az intézményvezető kérelme alapján hozzájárul ahhoz, hogy az intézmény tálalókonyhájában foglalkoztatott munkavállaló napi munkaideje 2023. november 1. napjától 8. órára kerüljön módosításra.

Határidő: november 1.

Felelős: intézményvezető

1. **Az önkormányzat 2023. évi költségvetéséről szóló 1/2023. (II.9.) önkormányzati**

**rendelet első féléves végrehajtásáról szóló beszámoló, és az önkormányzati rendelet**

**módosítása.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila** jegyző kiemelte, hogy a költségvetési rendelet módosítására azért van szükség, mert az önkormányzat bevételei jelentősen megnövekedtek, a működés célú támogatások, ill. a bölcsődei pályázat összege miatt a bevételi oldal 714.403.326,- Ft-ra e Ft-ra módosult, míg a kiadási oldalon a dologi kiadások, ingatlan, tárgyi eszköz beszerzések, beruházások áfája, központi, irányító szervi támogatások miatt 714.403.326,- Ft-ra e Ft-ra módosultak.

A képviselő-testület 5 igen szavazattal, ellenszavazat és tartózkodás nélkül - az alábbi rendeletet hozta:

**Hidas Község Önkormányzat Képviselő-testületének**

**10/2023. (XI. 6.) önkormányzatirendelete**

**az önkormányzat 2023.évi költségvetéséről szóló**

**1/2023. (II.9.) önkormányzati rendelet módosításáról.**

**(mellékletben)**

1. **A gyermekvédelem helyi rendszeréről szóló önkormányzati rendelet módosítása az iskolai étkezési térítési díjainak önkormányzati támogatásával.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila** jegyző elmondta, hogy az intézményvezetőtől az előző ülésen érkezett kérés után az iskolai étkezési térítési díjakat tartalmazó önkormányzati rendeletet átdolgozta, miszerint a térítési díj 20%-os támogatás mellett, 1456.-Ft-ról, 1165.-Ft-ra módosulna, háromszori étkezés után, melyet a szülőknek kellene fizetni. A képviselők ezt a támogatást előző ülésükön elfogadták és megbízták a rendelet módosításának elkészítésével, így szükséges a gyermekvédelmi rendelet térítési díjakat tartalmazó mellékletének módosítása. Az említett rendelet módosítása a törvény által új fogalomként bevezetésre került szociális vetítési alap megnevezése miatt is szükséges,az öregségi nyugdíj mindenkori legkisebb összegére történő hivatkozást a szociális vetítési alapra történő hivatkozásra cserélni szükséges.

A képviselő-testület 5 igen szavazattal, ellenszavazat és tartózkodás nélkül - az alábbi rendeletet hozta:

**Hidas Község Önkormányzat Képviselő-testületének**

**11/2023. (XI.6.) számú rendeletea gyermekvédelem helyi rendszeréről szóló 6/2018.(VII.6.) önkormányzati rendelet módosításáról**

**( mellékletben )**

1. **A szociális tűzifa támogatás elosztásáról szóló 15/2020. (X.26.) önkormányzati rendelet módosítása. E.a.: Berg Csaba polgármester, Dr. Tóth Attila jegyző.**

**Dr. Tóth Attila** jegyző elmondta, hogy a szociális célú tűzifa támogatás elosztásáról szóló 15/2020. (X.26.) számú önkormányzati rendelet módosítása azért indokolt, mert a Magyarország biztonságát szolgáló egyes törvények módosításáról szóló 2022. évi L. törvény - többek között a szociális igazgatásról és szociális ellátásokról szóló 1993. évi III. törvénymódosítását rendelte el. A Szoc.tv. törvény vonatkozásában az egyik jelentős módosítás, hogy az érintett jogszabályban az öregségi nyugdíj mindenkori legkisebb összegére történő hivatkozást - egy új fogalom bevezetésével - a szociális vetítési alapra történő hivatkozásra cseréli. Tekintettel arra, hogy a szociális tűzifa támogatás elosztásáról szóló önkormányzati rendelet a Szoc. tv-ben használt fogalmakra utal vissza, így a Szoc. Tv. módosítása alapján az önkormányzati rendelet ez irányú módosítása is szükséges.Így a törvényi rendelkezésnek megfelelően a módosított rendeletben a mindenkori legkisebb öregségi nyugdíj fogalom helyett a szociális vetítési alap került feltüntetésre**.**

A képviselő-testület 5 igen szavazattal, ellenszavazat és tartózkodás nélkül - az alábbi rendeletet hozta:

**Hidas Község Önkormányzat Képviselő-testületének**

**12/2023. (XI.6.) önkormányzati rendelete**

**aszociális tűzifa támogatás elosztásáról szóló 15/2020. (X.26.)**

**önkormányzati rendelet módosításáról.**

**(mellékletben)**

1. **A Polgármesteri Hivatal ügyrendjének módosítása a hivatali létszámkeret emelésével.**

**Ea. Dr. Tóth Attila jegyző**

**Dr. Tóth Attila** jegyző tájékoztatta a testületet arról, hogy a Polgármesteri Hivatal köztisztviselőjének a két gyermeke gondozása miatt igénybe vett GYES ellátása 2023. október 22. napjával megszűnt, és 2024. január 10. napjáig az eddig ki nem vett szabadságát veszi igénybe. Szabadsága lejártát követően a Polgármesteri Hivatalban újra munkába áll.A személyi anyaga felülvizsgálata, és a köztisztviselő nyilatkozata alapján akorábbi pénztárosi munkakörébe nem helyezhető vissza, mivel nem rendelkezik a közszolgálati tisztviselők képesítési előírásairól szóló 29/2012. (III. 7.) Korm. rendelet I. melléklet 19. pontjában meghatározott végzettségek egyikével sem.

A fentieket 2022. augusztusában a köztisztviselővel közölte, annak érdekében, hogy a szükséges szakképesítést szerezze meg, vagy tanulmányait kezdje meg, azonban ez nem történt meg. A munkaköréhez sorolt feladatokat a jelenlegi hivatali létszámmal nem tudjuk megoldani, a munkatársak többsége kapcsolt munkakörben több feladatot lát el. A Hidasi Polgármesteri Hivatal Ügyrendje szerint a Hivatal fenntartó által engedélyezett létszámkerete 8 fő, és az éves költségvetési rendeletben is ez a létszámkeret szerepel. A jelenlegi pénztáros kiemelkedő szakmai munkájára továbbra is számítunk, és a GYES-ről visszatérő munkatársra is jelentős feladatok várnak. A Hivatal bérkeretében ez éves szinten járulékaival növelten mindösszesen 4.832.734.- Ft növekedést jelentene. A létszámkeret növelését a Pénzügyi Bizottság egyhangúan támogatta.

A fentiek alapján kérte a Tisztelt Képviselő-testületet, hogy 2024. január 01. napjától szíveskedjenek engedélyezni a Hidasi Polgármesteri Hivatal létszámkeretének egy fővel történő emelését, így a Hivatali létszám 9 főben történő megállapítását, és az önkormányzat 2024. évi költségvetésben a többlet hozzájárulás biztosítását.

**Fényes Endre** képviselő szerint több kérdés is vetődik fel, hogy miért pont most? Kényszervágánynak érzi, miből gazdálkodják ki? Ha nincs létszámbővítés, akkor esetleg majd valakit el kell küldeni, a felelősséget idenyomják a testületre. Van pénz mindenre, osztalék stb., nem működik semmi, amire kellene. Jó a testület arra, hogy a hivatalnak az ügyeit porcukorral szórja meg.

**Dr. Tóth Attila** jegyző válaszában elmondta, hogy a keret jelenleg 8 fő, a többletkiadást a saját bevételekből kell kigazdálkodni, erre központilag pénz nincs, ahogyan az elterjesztésében részletezte ez 4,8 millió forintot jelent. Erős és meglepő a képviselő hozzászólása számára. Ha és amennyiben nem biztosítja a testület a támogatást, akkor egy embert el kell bocsájtani. A pénztárosi munkakör betöltéséhez a képesítése nincs meg, oda nem fogja visszahelyezni, ezért ő felel. Így tudja az önkormányzat működését nyugodt szívvel megoldani,hogy feladataikat az ügyintézők megfelelő szakmai színvonalon lássák el.

A Polgármesteri Hivatal dolgozóinak nem volt béremelése, a bér az inflációt sem követte, ebben a szférában nem történt meg a bérrendezés, míg az óvodában törvény határozza meg a bért, a különböző pótlékokkal együtt, ami pl. egy dajka esetében is több mint egy szakvizsgázott köztisztviselőé.

**Berg Csaba** polgármester kiemelte, hogy röstelné magát, ha nem tudnának kigazdálkodni 4,8 millió forintot. Az önkormányzatnál anyagi probléma nem volt, év elején sem, csupán óvatosságból tették a spórolást, ennek eredményét már félévkor lehetett látni, ezért volt lehetőség a civil szervezetek támogatására is. A dolgozó bére nem okozhat problémát, természetesen lakossági pénzt, adók emelését stb. nem kérnek ezért. Kikéri, azt a hozzászólást, hogy semmi nem működik, hogy mondhatja egy olyan képviselő, aki 2 havonta bejön a hivatalban és hátráltatja a polgármester és a hivatal működését, ne beszéljen így a kollégákról, akik alacsony bérért dolgoznak a faluért!

**FényesEndre** képviselő hangsúlyozta, hogy nem a munkatársakról beszélt, nem hiányzott testületi ülésről, nyugodtan nézzenek utána. Kéri a polgármestert mondjon egy konkrét dolgot, amiben ő hátráltatta a döntéseket, a szavak mögött nincs tartalom, lehet itt puffogtatni szavakat. Az elmúlt hónapban nem volt ülés, volt-e olyan kérelem, döntés, amiben önkéntesen döntött a polgármester?

**Berg Csaba polgármester** válaszában elmondta, hogy testületi felhatalmazás nélkül semmilyen döntést nem hozott meg. Az elmúlt hónapban a jegyző komoly műtéten esett át, ez volt az oka annak, hogy nem volt testületi ülés.

A képviselő-testület 4 igen szavazattal, 1 képviselő nem vett részt a szavazásban - az alábbi határozatot hozta:

**Hidas Község Önkormányzat Képviselő-testületének**

**60/2023. (X.30.) számú határozata**

Hidas Község Önkormányzat Képviselő- testülete a jegyző előterjesztése alapján a Hidasi Polgármesteri Hivatal köztisztviselői létszámkeretét 2024. január 01. napjától kilenc (9) főben állapítja meg. Az önkormányzat 2024. évi költségvetéséről szóló rendeletében a létszámkeretet 9 főben fogja meghatározni, és biztosítja az ehhez szükséges többletforrást.

Határidő: 2024. február 15.

Felelős: Képviselő-testület

1. **Nemzetiségi önkormányzatokkal kötött együttműködési megállapodások felülvizsgálata. Ea.: Dr. Tóth Attila jegyző**

**Dr. Tóth Attila** jegyző elmondta, hogy a nemzetiségi önkormányzatokkal kötött együttműködési megállapodást a testületnek el kell fogadnia. Februárban az együttműködési megállapodást felülvizsgálták, szükséges, hogy naprakész legyen, ezért javasolja, hogy a nemzetiségi önkormányzatokkal az együttműködési megállapodást fogadják el.

A képviselő-testület 5 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**61/2023. (X.30.) számú határozata**

Hidas Község Önkormányzat Képviselő-testülete felülvizsgálta a Hidasi Német Nemzetiségi Önkormányzattal kötött megállapodást, és a módosításival egységes szerkezetben a melléklet szerinti tartalommal fogadta el.

Határidő: azonnal

Felelős: képviselő-testület

1. **A képviselő-testület tagjainak a lakosság részére történő beszámolója a 2023. évben végzett tevékenységükről.**

**Ea.: Önkormányzati képviselők**

**Berg Csaba** polgármester köszöni a képviselőknek, akik írásos beszámolót juttattak el hozzá a napirenddel kapcsolatban. Kéri Fényes Endre képviselőt, hogy tegye meg szóbeli beszámolóját.

**Fényes Endre** képviselő elmondta, hogy a híresztelések ellenére a testületi üléseken részt vett, tájékoztatta a lakosságot, egyeztetésekben volt jelen, akár szülőként, akár képviselőként támogatta az ügyeket, akkor is, amikor a lakosság részéről is mutattak be törvénytelenségeket. Elvégezte azon feladatokat, amiért őt a lakosság megválasztotta.

**Berg Csaba** polgármester köszöni minden képviselő munkáját, a lakosság támogatását, amit érez minden nap, mindent megtesz Hidas fejlődéséért. Mivel egyeztetés miatt Pécsre kell mennie, átadta a szót BorsosnéSchwáb Rita alpolgármesternek, hogy az ülést a továbbiakban vezesse végig.

***A jelenlévők száma Berg Csaba polgármester távozásával 4 főre csökkent.***

**BorsosnéSchwáb Rita** alpolgármester átvette az ülés vezetését és felkérte Steiner-Orosházi Szandra képviselőt, hogy ismertesse szóbeli beszámolóját.

**Steiner-Orosházi Szandra** képviselő és vezető óvónő elmondta, hogy 3 ülésen nem tudott részt venni. A Pénzügyi Bizottság elnökeként is tevékenykedett, de ezt a tisztséget most átadta egy másik képviselőnek. Szociális Bizottsági tagként egy ülésen nem tudott résztvenni. Felelősségteljes munkát végeznek, tűzifa igényeket bírálnak el, emberek megélhetéséről van sokszor szó.

Óvodai érdekeket képviselte az üléseken, köszöni és háláját fejezi ki a képviselőknek azért, hogy minden kérését elfogadták. Elégedett azzal, amiért ő itt ül, és úgy érzi hatékonyan tudtak együttműködni.

**Fábián Izabella** képviselő és a Szociális Bizottság elnöke kiemelte, hogy egy ülésen nem tudott részt venni. A szociális bizottság 9 alkalommal ülésezett, sok esetben méltányosságból döntenek, 87 m3 tűzifát kapott a község, melyből 61 m3 került eddig kiosztásra. Szociális keretre 12 millió forintot kapott a község, melyből még 4 millió forint áll rendelkezésre.

Köszöni az együttműködést az intézményekkel és az igazgatási előadókkal.

**BorsosnéSchwáb Rita** képviselő és alpolgármester elmondta, hogy az üléseken 100 %-ban részt vett, a lakossággal és a civil szervezetekkel együttműködik, örül, hogy az egyesületeket egyre nagyobb aktivitás jellemzi, így közös élményeket tudnak szerezni.

Tartja a testvértelepülésekkel a kapcsolatot, a falut képviseli a leszármazottak esetén, alpolgármesterként helyettesítette a polgármestert, amikor szükséges volt. Köszöni a képviselők munkáját.

Tekintettel arra, hogy az ülésen több kérdés, észrevétel, indítvány nem hangzott el azalpolgármester szép őszi napokat kívánva a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |